આજે દાદી વહેલી સવારથી સંઘમાં દર્શને નીકળી ગયા હતા.શ્રાવણી સોમવાર હતો.ગામના બધા મહાદેવ ના દર્શન કરી સાંજે છેક પાછા આવવાના હતા.માલુ થોડી વહેલી ઘેર આવી ગઈ હતી. તેણે તેના ફેવરીટ અનિયન પિત્ઝા બનાવ્યા.કેનીજી ની સી.ડી.મૂકી મસ્તીથી પિત્ઝા આરોગતી હતી.માલુ નો આ ફેવરીટ ટાઈમ પાસ હતો.એકલી હોય ત્યારે મોટા વોલ્યુમ પર સંગીત સંભાળતી અને એટલા જ મોટા અવાજે સાથે ગાતી.અચાનક બારણે બેલ વાગી. માલુ ખોલવા પહોંચે તે પહેલા તો ચાર વાર બેલ વાગી ચૂકી હતી.એટલી અધીરાઈ ઘરમાં એક જ વ્યક્તિ ને હતી.દાદી તો વહેલા આવી ગયા હતા અને આવતા જ વરસ્યા.